Publication: Magyar Közlöny
Issue: MK-2006-22 (Year: 2006, Number: 22)
Era: 2004-2010
Section: 
Paragraph Index: 3

1. § Az Országgyûlés e törvénnyel felhatalmazást ad a kapcsolt vállalkozások nyereségkiigazításával kapcsolatos kettõs adóztatás megszüntetésérõl szóló, 1990. július 23-án aláírt Egyezmény (a továbbiakban: Választottbírósági Egyezmény), az Osztrák Köztársaságnak, a Finn Köztársaságnak és a Svéd Királyságnak a társult vállalkozások nyereségkiigazításával kapcsolatos kettõs adóztatás megszüntetésérõl szóló egyezményhez való csatlakozásáról szóló Egyezmény (a továbbiakban: Elsõ Csatlakozási Egyezmény) és az ehhez kapcsolódó Aláírási Jegyzõkönyv (a továbbiakban: Elsõ Aláírási Jegyzõkönyv), a kapcsolt vállalkozások nyereségkiigazításával kapcsolatos kettõs adóztatás megszüntetésérõl szóló 1990. július 23-i egyezmény módosításáról szóló Jegyzõkönyv (a továbbiakban: Módosító Jegyzõkönyv), valamint a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak a kapcsolt vállalkozások nyereségkiigazításával kapcsolatos kettõs adóztatás megszüntetésérõl szóló Egyezményhez való csatlakozásáról szóló Egyezmény (a továbbiakban: Második Csatlakozási Egyezmény) és az ehhez kapcsolódó Aláírási Jegyzõkönyv (a továbbiakban: Második Aláírási Jegyzõkönyv) kötelezõ hatályának elismerésére.

Source: https://magyarkozlony.hu/hivatalos-lapok/3a20c8c4932aaade31f02258756ca8833de43b24/dokumentumok/27bb988ab905b0aae74a6ba21aa08bf32e992ed0/letoltes